[{"text_idx": "#000000", "text": "Koncerto de Cira kaj Ulises"}, {"text_idx": "#000001", "text": "Tiu historia urbo, kiu ankau\u0306 estas la nuna c\u0302efurbo de Ekstremaduro (la regiono de la kongreso), enhavas mirindajn kaj bone koservitajn romiajn monumentojn; inter ili, estas belega teatro, impona cirko, granda akvedukto, sendifekta ponto, duonstaranta templo, ronda amfiteatro, kaj pli. Nuntempa Me\u0301rida, antau\u0306e Augusta Emerita, estis malgranda reprodukto de Romo meze de Iberio."}, {"text_idx": "#000002", "text": "La ekskurso komencig\u0302os en Me\u0301rida trairante la Romian Ponton, kiu kondukas al la malnova urba kerno. Tie, dank\u2019 al kombinita enir-bileto, ni vizitos c\u0302iujn gravajn monumentojn de la urbo: Araban Kastelon (Alcazaba), Trajanan Arkon, Templon de Diana, Prakristanan Kripton, Romian Cirkon, Romian Amfiteatron, Romian Teatron, Romian Akvedukton kaj aliajn restaj\u0302ojn de la antikva epoko. Tagmeze, ni eniros la Romian Artan Muzeon, kie oni povos ripozi pli malvarme. Post-tagmeze, ni revenos al la buso kaj direktig\u0302os al la proksima Baraj\u0302-Lago Proserpina, artefarita de la romanoj. C\u0302irkau\u0306 la lago estas trinkejoj kaj banlokoj, do eblos refres\u0302ig\u0302i en la akvo antau\u0306 reveni al la kongresejo."}, {"text_idx": "#000003", "text": "Ni renkontig\u0302os je la 8:45 matene c\u0302e la enirejo de la kongresejo por eliri kaj revenos je la 21:00 por vespermang\u0302i."}]